З каўкаскіх папеваў
Белай шапкай калышацца хмель
Паміж гор, дзе бягуць раднікі.
Мае думкі аб новай вясьне,
Ў маіх песьнях ізноў васількі.

На хвіліну агорне журба,
Ня журба, а жыцьцёвы надлом,
Што люблю сакаліны размах,
Што жадаю зімой васількоў.

Я жаданьням дарыла прастор,
Хайумруць на марсіх берагах.
Дзікім сьмехам  прыбой,
Ў сініх хвалях радзілася рань.

Ў сініх хвалях радзілася рань,—
Сонца косы палошча ў вадзе…
Дык чаго, дык аб чым сумаваць?
Не сягоньня, дык заўтра мой дзень.

Не сягоньня, дык заўтра ў душы
Празьвініць рой разбуджаных слоў…
Не хачу ні аб чым варажыць.
Ні жалець, што ў гадах адцьвіло…

Паміж гор, дзе бягуць раднікі
Белайшапкай калышацца хмель.
Ў маіх думках цьвітуць васількі,
Мае песьні аб сьветлай вясьне.

Вершы Ганны Брэскай
Творы 1926 года
Наддзьвіньне (часопіс)